CELEX: 32018R1508
Language: el
Date: 2018-10-10 00:00:00
Title: Εκτελεστικός κανονισμός (ΕΕ) 2018/1508 της Επιτροπής, της 10ης Οκτωβρίου 2018, για τον καθορισμό του συντελεστή απαξίωσης που πρέπει να εφαρμόζεται κατά την αγορά στο πλαίσιο της δημόσιας παρέμβασης αποκορυφωμένου γάλακτος σε σκόνη κατά τη λογιστική χρήση 2019

11.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 255/12
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1508 ΤΗΣ ΕΠΙΤΡΟΠΉΣ
         της 10ης Οκτωβρίου 2018
         για τον καθορισμό του συντελεστή απαξίωσης που πρέπει να εφαρμόζεται κατά την αγορά στο πλαίσιο της δημόσιας παρέμβασης αποκορυφωμένου γάλακτος σε σκόνη κατά τη λογιστική χρήση 2019
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 20 παράγραφος 4,
         Κατόπιν διαβούλευσης με την επιτροπή των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Το άρθρο 3 παράγραφος 1 στοιχείο ε) του κατ' εξουσιοδότηση κανονισμού (ΕΕ) αριθ. 906/2014 της Επιτροπής (2) προβλέπει τη χρηματοδότηση της απαξίωσης των γεωργικών προϊόντων που αποθεματοποιούνται στο πλαίσιο δημόσιας παρέμβασης.
                  
               
                     (2)
                  
                  
                     Τα σημεία 1, 2 και 3 του παραρτήματος V του κατ' εξουσιοδότηση κανονισμού (ΕΕ) αριθ. 906/2014 καθορίζουν τη μέθοδο υπολογισμού του ποσοστού απαξίωσης που πρέπει να εφαρμόζεται υπό τη μορφή συντελεστή. Το ποσοστό απαξίωσης κατά τον χρόνο της αγοράς των γεωργικών προϊόντων αντιστοιχεί, κατ' ανώτατο όριο, προς τη διαφορά μεταξύ της τιμής αγοράς και της δυνάμενης να προβλεφθεί τιμής διάθεσης εκάστου των εν λόγω προϊόντων. Το εκατοστιαίο αυτό ποσοστό πρέπει να καθορίζεται για κάθε προϊόν πριν από την έναρξη της λογιστικής χρήσης. Η Επιτροπή δύναται εξάλλου να περιορίσει την απαξίωση κατά τον χρόνο της αγοράς σε κλάσμα του εν λόγω ποσοστού απαξίωσης το οποίο δεν μπορεί να είναι κατώτερο από το 70 % της συνολικής απαξίωσης.
                  
               
                     (3)
                  
                  
                     Είναι, επομένως, σκόπιμο να καθοριστεί ο συντελεστής για το αποκορυφωμένο γάλα σε σκόνη που πρέπει να εφαρμόζεται από τα κράτη μέλη στις μηνιαίες τιμές αγοράς κατά τη λογιστική χρήση 2019.
                  
               
                     (4)
                  
                  
                     Για τη χρηστή διαχείριση των δαπανών που χρηματοδοτούνται από το Ευρωπαϊκό Γεωργικό Ταμείο Εγγυήσεων, η Επιτροπή θα πρέπει να ενημερώνεται για τις δαπάνες που προκύπτουν από την εφαρμογή των συντελεστών απαξίωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Όσον αφορά το αποκορυφωμένο γάλα σε σκόνη που αγοράζεται στο πλαίσιο της δημόσιας παρέμβασης και εισέρχεται σε αποθήκες ή αναλαμβάνεται από τα κράτη μέλη μεταξύ της 1ης Οκτωβρίου 2018 και της 30ής Σεπτεμβρίου 2019, τα κράτη μέλη εφαρμόζουν συντελεστή απαξίωσης 0,21 στην αξία του αποκορυφωμένου γάλακτος σε σκόνη που αγοράζεται κάθε μήνα.
         
         
            Άρθρο 2
            Τα κράτη μέλη κοινοποιούν στην Επιτροπή τα ποσά των δαπανών που προκύπτουν από την εφαρμογή των συντελεστών απαξίωσης που προβλέπονται στο άρθρο 1 του παρόντος κανονισμού μέσω των δηλώσεων δαπανών που συντάσσονται σύμφωνα με τον εκτελεστικό κανονισμό (ΕΕ) αριθ. 908/2014 της Επιτροπής (3).
         
         
            Άρθρο 3
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Οκτωβρίου 2018.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Οκτωβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 347 της 20.12.2013, σ. 549.
         
            (2)  Κατ' εξουσιοδότηση κανονισμός (ΕΕ) αριθ. 906/2014 της Επιτροπής, της 11ης Μαρτίου 2014, για τη συμπλήρωση του κανονισμού (EE) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τις δαπάνες για τη δημόσια παρέμβαση (ΕΕ L 255 της 28.8.2014, σ. 1).
         
            (3)  Εκτελεστικός κανονισμός (ΕΕ) αριθ. 908/2014 της Επιτροπής, της 6ης Αυγούστου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τους κανόνες σχετικά με τους ελέγχους, τις εγγυήσεις και τη διαφάνεια (ΕΕ L 255 της 28.8.2014, σ. 59).